Žiadosť o udelenie súhlasu na zárobkovú činnosť (§ 83 ZP)
Ján Hladký, Stodolova ul. č. 2, 010 01 Žilina
ABC, s.r.o.
Ružová ul. č. 10
010 01 Žilina
Vec:	Žiadosť o udelenie písomného súhlasu na výkon ďalšej zárobkovej činnosti
Vo Vašej spoločnosti pracujem od 1. 5. 2022 vo funkcii colný deklarant. 
V čase od 1. 8. 2022 by som chcel začať podnikať v súlade s ustanoveniami zákona č. 455/1991 Zb. o živnostenskom podnikaní v znení neskorších predpisov ako autodopravca. 
Keďže predmet môjho budúceho podnikania má čiastočne konkurenčný charakter s predmetom činnosti Vašej spoločnosti (ide o nepravidelnú nákladnú automobilovú dopravu), žiadam o udelenie predchádzajúceho písomného súhlasu s podnikateľskou činnosťou v odbore nákladná automobilová doprava, aby nemohlo dôjsť ku konfliktu záujmov. 
Za kladné vybavenie mojej žiadosti vopred ďakujem. 
Žilina 12. 7. 2022